b'\n_START_ARTICLE_\nGiro d\'It\xc3\xa0lia de 1957\n_START_SECTION_\nHist\xc3\xb2ria\n_START_PARAGRAPH_\nAquesta edici\xc3\xb3 del Giro d\'It\xc3\xa0lia va donar lloc a l\'enfrontament entre Louison Bobet, tres vegades vencedor del Tour de Fran\xc3\xa7a, i Charly Gaul, vencedor del Giro d\'It\xc3\xa0lia de 1956. L\'etapa decisiva de la cursa fou la 18a. Al comen\xc3\xa7ament de l\'etapa Gaul era l\xc3\xadder de la cursa amb una mica m\xc3\xa9s d\'un minut sobre Bobet. Al voltant del km 100 Gaul s\'atur\xc3\xa0 a orinar, cosa que aprofit\xc3\xa0 Bobet per ordenar al seu equip que acceler\xc3\xa9s el ritme. Gaul comen\xc3\xa7\xc3\xa0 a perdre temps, al peu del Monte Bondone, ja perdia 4\' i en finalitzar l\'etapa era superior als 8\', amb la qual cosa el lideratge pass\xc3\xa0 a mans de Gastone Nencini per sols 19" sobre Bobet. _NEWLINE_L\'endem\xc3\xa0 Gaul li torn\xc3\xa0 la jugada a Bobet, tot ajudant Nencini en la defensa del lideratge per evitar que aquell es fes amb la maglia rosa. _NEWLINE_Miquel Poblet guany\xc3\xa0 quatre etapes i finalitz\xc3\xa0 en la sisena posici\xc3\xb3 final, la millor classificaci\xc3\xb3 fins al moment d\'un ciclista catal\xc3\xa0.'